**5.ročník - Náboženská výchova**

Moji milí piataci,

 keďže sa nemôžeme stretnúť osobne na hodine , som rada, že sa vám môžem prihovoriť aspoň týmto spôsobom. Aj keď toho učenia máte asi dosť a už by ste nechceli pridávať, nemusíte sa báť. Viete, že náboženstvo bola pre vás skôr odpočinková hodina.

      Ale to nič nemení na tom, že na **Pána Ježiša** a na **modlitbu**nemáme zabúdať, ani keď sme doma a máme voľno.   On totiž voľno nemá a stále náš počúva a čaká na nás, či sa mu prihovoríme, či ho o niečo nepoprosíme, neodprosíme a nepoďakujeme.

     Ale rozprávať sa chceme najskôr s niekým, koho poznáme. My o Pánovi Ježišovi už máme nejaké vedomosti, ale základné veci si stále musíme pripomínať.

     Keďže je teraz **pôstne obdobie** a blíži sa **Veľká noc**, pripomeňme si, čo pre nás Pán Ježiš urobil a za čo mu máme ďakovať. Lebo Ježiš je silnejší ako smrť.

     Budem rada, ak pri štúdiu týchto materiálov si zoberiete do ruky aj Bibliu s ktorou sme sa v tomto školskom roku učili pracovať, alebo vyhľadáme na internete a prečítate si, čo sa dialo v Ježišovom živote, keď mal už 33 rokov a prišiel do Jeruzalema sláviť židovské veľkonočné sviatky.

      Trochu vám to priblížim:

     Ježiš kade chodil, dobre robil. Ľudia ho mali radi. Ale mal aj veľa nepriateľov, ktorí mu túto lásku závideli, hnevalo ich keď ich upozorňoval na zlo, ktoré robili a preto sa ho chceli zbaviť.

     Keď mal Pán Ježiš tridsaťtri rokov, išiel do Jeruzalema, lebo sa blížili židovské veľkonočné sviatky a chcel ich osláviť v Jeruzalemskom chráme /ako my v kostole/. Vedel, čo sa mu tam stane, ale urobil to preto, aby splnil svoje poslanie – **zachránil ľudí a otvoril nebo**.

     Čo všetko pre to musel **vytrpieť**, si môžete pozrieť na obrázkoch prezentácie.

Prečo to Pán Ježiš urobil? **Lebo nás miloval.**

    Spomínate si, keď ste na hodinách NV hovorili o tom, že Pán Boh vyhnal Adama a Evu z raja, nebeskú bránu zatvoril a nijaký človek sa do neba nemohol dostať? Prečo?  Lebo tá brána mala špeciálny zámok v takomto tvare



a mohol ju odomknúť iba ten, kto mal taký **kľúč.**

     Už chápete, prečo bol Ježiš ochotný za nás zomrieť? Aby získal ten kľúč, ktorým nám otvoril nebo. **Tým kľúčom bol jeho kríž, na ktorom zomrel.**

**--------------------------------------**

**DU: napíš list Ježišovi ( modlitbu vlastnými slovami) v ktorom mu poďakuj za to, čo urobil pre más všetkých**

**( ak chceš môžeš mi to poslať na adresu -** **f.sotakova@gmail.com** **)**

Srdečne Vás pozdravujem a želám veľa zdravia!

 p.uč. Sotáková